stanford-oval/wikipedia huggingface dataset:
Amoco Cadiz
Tapahtumien kulku > Pelastusyritykset

Avunpyynnön jälkeen alueella kiertävä saksalainen hinaaja Pacific tuli vaurioituneen aluksen avuksi. Myrskyn vuoksi touvin toimittaminen kesti pitkään. Yksinäinen hinaaja ei kyennyt estämään aluksen päätymistä karille. Pacificin hinauslaitteisto osoittautui liian heikkotehoiseksi Amoco Cadizin siirtämiseen; lisäksi Pacificin laitteisto oli vaurioitunut. Aluksen kapteeni oli lisäksi ilmoittanut: ”Kaikki on hyvin laivalla, ei huolta.”
Kello 17 aikoihin Amoco Cadiz sai osuman matalikkoon. Aluksen kapteeni odotti kuitenkin kuusi tuntia ennen kuin teki hätäilmoituksen. Myös apuun tullut Pacific todennäköisesti sai pohjakosketuksen.
Kello 23.18 alukselta laukaistiin seitsemän punaista hätärakettia. Alukselta pelastettiin 43 henkilökuntaan kuuluvaa ja yhden upseerin vaimo. Ranskan laivaston helikopterit pelastivat aluksen miehistön lukuun ottamatta aluksen päällikköä ja yhtä upseeria, jotka jäivät alukselle.
Tämän jälkeen toiset alukset yrittivät lähestyä Amoco Cadizia, mutta eivät myrskyn vuoksi onnistuneet.
17. maaliskuuta, lähes tarkalleen vuorokausi peräsimen tuhoutumisesta, alus katkesi kahtia. Katkenneesta aluksesta pääsi mereen yli 200 000 tonnia raakaöljyä, jonka luoteistuuli ajoi viiden kilometrin päähän Ranskan rannikolle.
Alus katkesi 28. maaliskuuta myrskyssä vielä toistamiseen. Tämän jälkeen Ranskan laivasto tuhosi hylyn syvyyspommein.
Tapahtumien kulku > Ympäristötuhojen torjunta

Ympäristötuhojen torjunnassa oli vakavia ongelmia. Öljyä imeviä pumppuja ei saatu ajallaan, ja ne kykenivät imemään vain kahdeksan tonnia öljyä tunnissa – kuitenkin öljyä oli meressä jo 150 000 tonnia.
Vapaaehtoiset, paikalliset ja armeija auttoivat ympäristötuhojen puhdistamisessa öljyvuodon jäljiltä.
Oikeudenkäynti > Haastaminen Chigagon siviilioikeuteen

92 Bretagnen öljytuhoista kärsinyttä alueen kuntaa ja kaksi Ranskan departementtia haastoivat laivan omistaneen emoyhtiön oikeuteen Chicagon siviilioikeudessa vaatien tuhoista korvauksia. Vastaajana oikeudessa toimi Standard Oil of Indiana, joka oli yksi maailman suurimmista öljy-yhtiöistä ja Amoco Cadizin tosiasiallinen omistaja.
Asianajajana ranskalaisten puolella toimi Christian Huglo, joka oli aiemmin toiminut asianajajana vuonna 1976 tapahtuneissa Olympic Braveryn ja Boehlenin onnettomuuksissa. Bretagnelaiset päättivät haastaa yhtiön oikeuteen Yhdysvalloissa, sillä he arvioivat, että Ranskassa rikostutkinta kestäisi ainakin 13 vuotta, vahingonkorvausoikeudenkäynti toiset 13 ja päätöksen tunnustaminen Yhdysvalloissa vielä lisää aikaa, ja että vahingonkorvauksien saaminen tätä kautta kestäisi näin ainakin 40 vuotta.
Paikalliset kunnat ottivat lainoja kallista oikeudenkäyntiä varten. Bretagnelaisille kertyikin 14 vuoden aikana oikeudenkäyntikuluja 135 miljoonan frangin edestä.
Oikeudenkäynti > Oikeudenkäynnin eteneminen ja todisteet

Oikeudenkäynti alkoi 4. toukokuuta 1982 Chigagossa.
Bretagnelaiset toivat oikeuteen todisteet siitä, kuinka aluksen peräsin oli vaurioitunut, eikä alusta ollut huollettu asianmukaisesti.
He myös todistivat oikeudessa sen, että Amoco Cadizin suunnitelmat oli laadittu Standard Oilin päämajassa Chigagossa. Huglo osoitti, kuinka aluksen hydraulisten nesteiden ongelmat johtuivat yrityksen tekemästä suunnitteluvirheestä. Todisteena oikeudessa käytettiin yrityksen tekemiä ostotositteita. Laivalla oli niiden perusteella epänormaalin suurta hydraulisten nesteiden kulutusta.
Näillä todisteilla Huglo ja bretagnelaiset saivat osoitetuksi Standard Oilin olleen vastuussa Amoco Cadizin onnettomuudesta sekä suunnitteluvirheiden että hoidon laiminlyömisen osalta.
Oikeudenkäynti > Tuomio ja vahingonkorvaukset

Tammikuun 24. päivä 1992 ensimmäistä kertaa historiassa yritys todettiin vastuulliseksi meriympäristöonnettomuuteen ja tuomittiin oikeudessa vahingonkorvauksiin. Bretagnelaiset olivat kuitenkin pettyneitä vahingonkorvausten pienuuteen ja valittivat oikeuden päätöksestä. Standard Oil luopui osaltaan valituksesta huhtikuun 25. päivä ja myöntyi korvausten maksuun.
Vahingonkorvaukset saatiin maksettua lopulta vasta vuonna 1992. Bretagnelaiset saivat korvauksia noin 230 miljoonaa frangia (noin 33 miljoonaa euroa) ja Ranskan valtio 1,045 miljardia frangia (noin 159 miljoonaa euroa).
Seuraukset

Ranskalaisen sanomalehden Le Figaron mukaan onnettomuus aiheutti paikallisessa väestössä paljon vihaa ja katkeruutta erityisesti siksi, että meri oli alueen tärkeä elinkeino. Sanomalehdessä vuonna 1978 paikallinen asukas kuvasi asukkaiden tuntemuksia sanoin: ”Olemme menettäneet kaiken ja pitkäksi aikaa”.
Seuraukset > Ympäristötuhot

Amoco Cadizin onnettomuus oli tapahtuessaan historian pahin öljyvuoto. Onnettomuudessa saastui 300 kilometriä Bretagnen alueen rannikkoa. Yli 10 000 lintua kuoli sen seurauksena.
Seuraukset > Seuraukset elinkeinolle

Saastuminen vaikutti paikallisten toimeentuloon meriammattien ja turismin osalta. Vahinkoa aiheutui muun muassa kalastajille ja osteriviljelmille.
Alueelta oli ennen onnettomuutta peräisin 90 prosenttia Ranskan merilevätuotannosta lääkeyrityksille, tekstiiliteollisuudelle ja ruoaksi.
Seuraukset > Muutokset kansainväliseen oikeuteen

Amoco Cadizin tapaus muutti kansainvälistä oikeuskäytäntöä merkittävästi.
Ennen Amoco Cadizin oikeuden tuomiota kansainvälisessä laissa onnettomuuden tuhoista vastasi yritys, jonka nimiin laiva oli rekisteröity. Vahingonkorvausten kannalta laki oli uhrin kannalta huono, sillä laivan tosiasiallinen omistaja ja käyttäjä pääsivät aiheuttamistaan tuhoista pälkähästä, ja uhrien korvaukset jäivät pieniksi.
Aikaisempi kansainvälinen laki mahdollisti mukavuuslippualusten käytön lakien kiertämiseen. Yritykset saattoivat näin rahdata lähes uppoavilla laivoilla välittämättä oikeudellisista vastuista.
Amoco Cadizin oikeudenkäynti muutti kansainvälistä lakia niin, että tytäryhtiöiden aiheuttamista tuhoista joutuisivat nyt vastuuseen itse emoyhtiö ja tosiasiallinen omistaja.
Seuraukset > Ranskan valtion toimet

Tapahtuman seurauksena Ranskan viranomaiset pyrkivät vähentämään meriliikenteen ja saastumisen riskejä. Merien saastumista alettiin valvoa tehokkaammin.
Kriisinhallintaa ja eri toimijoiden, kuten armeijan, vapaaehtoisten ja viranomaisten, yhteistyötä kehitettiin.
Ranskan lakeja muutettiin vuonna 1995. Jatkossa juridiset henkilöt (kuten yritykset) olisivat vastuussa ympäristölle aiheutetuista tuhoista. Tätä lakia on sovellettu ympäristön turmelemiseen myöhemminkin, muun muassa vuonna 2017 Seinellä tapahtuneessa Lactalisin onnettomuudessa.
Aiheesta muualla

Kuvia tai muita tiedostoja aiheesta Amoco Cadiz Wikimedia Commonsissa
Amoco Cadizin onnettomuuspaikka.
Kartta öljyvahingon tuhoista.
Uppoava Amoco Cadiz.
Côtes-d'Armorin rannikon puhdistusta onnettomuuden jälkeen.
Öljyntorjuntaa Roscoffissa onnettomuuden jälkeen.
Amoco Cadizin ankkuri esillä öljyvuotopaikan lähellä olevassa Ploudalmézeaun kunnassa.
Öljytuhoja Roscoffin rannalla onnettomuuden jälkeen.
Onnettomuudella oli tuhoisia seuraksia myös alueen elinkeinoon.
Fredrik Thordendal

| Fredrik Thordendal |
| --- | --- |
 Fredrik Thordendal vuonna 2005
Henkilötiedot
Syntynyt: 11. helmikuuta 1970 (ikä 54)
Muusikko
Tyylilajit:  progressiivinen metalli thrash metal
Soittimet:  Ibanez Nevborn
Yhtyeet:  Meshuggah, Fredrik Thordendal's Special Defects
Levy-yhtiöt:  Relapse Nuclear Blast Ultimate Audio Entertainment
Aiheesta muualla
www.meshuggah.net
  [ Muokkaa Wikidatassa ] [ ohje ]  
Fredrik Thordendal (s. 11. helmikuuta 1970) on ruotsalainen kitaristi, joka tunnetaan parhaiten metalliyhtye Meshuggahin soolokitaristina. Thordendal toimii myös soolouralla, ja on julkaissut soolona Fredrik Thordendal's Special Defects -nimen alla albumin Sol Niger Within vuonna 1997.
Thordendal soittaa pääasiassa Ibanezin 7- ja 8-kielisiä kitaroita, muun muassa kustomoitua 8-kielistä Ibanez RG-mallia.
Diskografia

Meshuggah
Meshuggah (1989,  Garageland, EP)
Contradictions Collapse (1991,  Nuclear Blast)
None (1994,  Nuclear Blast, EP)
Selfcaged (1995,  Nuclear Blast, EP)
Destroy Erase Improve (1995,  Nuclear Blast)
The True Human Design (1997,  Nuclear Blast, EP)
Chaosphere (1998,  Nuclear Blast)
Rare Trax (2001,  Nuclear Blast, kokoelma-albumi)
Nothing (2002,  Nuclear Blast)
I (2004,  Fractured Transmitter Recording Company)
Catch Thirtythree (2005,  Nuclear Blast)
obZen (2008,  Nuclear Blast)
Koloss (2012, Nuclear Blast)
The Violent Sleep of Reason (2016, Nuclear Blast)
Fredrik Thordendal's Special Defects
Sol Niger Within (1997,  Ultimate Audio Entertainment, Relapse Records)
Aiheesta muualla

Fredrik Thordendal's Special Defects Myspacessa (englanniksi)
Meshuggahin kotisivut
Meshuggah
| --- | --- |
Studioalbumit:   Contradictions Collapse  Destroy Erase Improve  Chaosphere  Nothing  Catch Thirtythree  ObZen  Koloss  The Violent Sleep of Reason  Immutable 
EP:t:   Meshuggah  None  Selfcaged  The True Human Design  I  Pitch Black 
Kokoelmat:  Rare Trax
Livejulkaisut:  Alive
Katso myös:  Sol Niger Within
Abydos (Troas)

| Abydos> Ἄβυδος.Sijainti |
| --- | --- |
 Abydos
Koordinaatit:  40°11′42″N, 26°24′32″E
Valtio:  Turkki
Paikkakunta:  Nara Burnu, Çanakkale
Historia
Tyyppi:  kaupunki
Ajanjakso:  n. 700 eaa.–
Kulttuuri:  antiikki
Alue:  Troas
Aiheesta muualla
  Abydos Commonsissa 
Infobox OKNimi-testi OK: 
Abydos (m.kreik. Ἄβυδος, lat. Abydus, Abydum) oli antiikin aikainen kaupunki ja kaupunkivaltio (polis) Troaksessa Vähän-Aasian luoteisosassa nykyisen Turkin alueella. Se sijaitsi nykyisellä Nara Burnun niemellä Çanakkalen maakunnassa noin kuusi kilometriä pohjoiseen nykyisestä Çanakkalen kaupungista.
Maantiede

Abydoksen kaupunki sijaitsi Hellespontoksen rannalla Troaksessa, tai joidenkin antiikin lähteiden mukaan Myysiassa, suunnilleen vastapäätä Euroopan puolella Traakian Khersonesoksella ollutta Sestoksen kaupunkia. Strabon laski kaupunkien väliseksi etäisyydeksi 30 stadioninmittaa. Itse Hellespontoksen salmen pienin leveys oli seitsemän stadionia. Abydoksen kaupunki oli rakennettu niemelle, jonka länsipuolella oli salmen virralta suojassa ollut luonnonsatama, joka oli koko salmen paras satamapaikka. Kaupungin akropoliina eli yläkaupunkina ja linnavuorena toimi nykyisin nimellä Mal Tepe tunnettu kukkula.
Abydoksen kaupunkivaltion hallussa ollut alue tunnettiin nimellä Abydene (Ἀβυδηνή, Abydēnē). Sen kooksi on arvioitu noin 200–500 neliökilometriä. Lännessä alue ulottui Dardanokseen ja laajimmillaan aina Astyraan saakka. Alueella oli kultakaivoksia paikassa, joka tunnettiin nimellä Astyra ja Kremaste, mutta ne olivat Strabonin aikaan tultaessa ehtyneet.
Historia

Varhaisin maininta Abydoksesta on Homeroksen Iliaan luettelossa Troijan liittolaisista. Strabonin mukaan paikan asuttivat myöhemmin traakialaiset. Kreikkalaisena kaupunkina Abydos perustettiin arkaaisen kauden alussa noin 700 eaa. Se oli Miletoksesta tulleiden asuttajien Lyydian kuninkaan Gygeen luvalla perustama siirtokunta. Kaupungin kansalaisesta käytettiin etnonyymiä Abydenos (Ἀβυδενός) tai Abydēnos (Ἀβυδηνός), myöhemmin latinaksi Abydenus.
520-luvulla eaa. Abydos oli valtiomuodoltaan tyrannia ja sitä hallitsi persialaismielinen tyranni Dafnis. Dareios poltatti Abydoksen Skyytian sotaretkensä jälkeen vuonna 512 eaa., koska pelkäsi, että häntä takaa ajaneet skyytit olisivat saaneen sen haltuunsa. Kaupunki vaikuttaa kuitenkin toipuneen tästä hyvin, koska oli suhteellisen merkittävä myöhemminkin. Herodotos sanoo, että Daurises valtasi Abydoksen muiden Hellespontoksen kaupunkien ohella vuonna 498 eaa. pian Joonian kapinan alkamisen jälkeen.
Kserkses rakennutti Hellespontoksen ylittäneen, veneistä tehdyn siltansa Abydoksen lähelle vuonna 480 eaa. Sen yli hänen sotajoukkonsa kykeni ylittämään salmen Euroopan puolelle hyökkäyksessä Kreikkaan. Herodotoksen mukaan silta kulki Abydoksesta Sestoksen ja Madytoksen välillä olleelle niemelle.
Klassisella kaudella 400-luvulla eaa. Abydos kuului Ateenan johtamaan Deloksen meriliittoon, ja esiintyy liiton verotusluetteloissa useita kertoja vuosina 453/453–418/417 eaa. Abydos oli kuitenkin aina jossakin määrin vihamielinen Ateenaa kohtaan. Peloponnesolaissodan aikaan vuonna 411 eaa. se kapinoi Ateenaa vastaan ja liittyi seudun spartalaisen komentajan Derkyllidaan puolelle. Abydos löi omaa hopearahaa 400-luvulta eaa. ja pronssirahaa 300-luvulta eaa. lähtien.
Vuoden 387/386 eaa. Antalkidaan rauhassa kaupunki tuli jälleen Persian valtaan. Aristoteles luki Abydoksen valtiomuodon 400- ja 300-lukujen eaa. taitteessa oligarkiaksi. Noin vuonna 360 eaa. kaupungista tuli jälleen tyrannia, ja sen tyranniksi nousi Ifiades. Filippos V hyökkäsi Abydokseen vuonna 200 eaa. ja sai sen lopulta haltuunsa kaupunkilaisten sisukkaan puolustustaistelun jälkeen. Filipposta vastaan käymänsä makedonialaissodan jälkeen roomalaiset antoivat Abydokselle vapaakaupungin oikeudet. Roomalaisella kaudella Abydoksesta tuli merkittävä tulliasema.
Antiikin kirjallisuudesta Abydos muistetaan ennen kaikkea Heron ja Leandroksen romanttisesta tarinasta, jonka päähenkilöistä Leandros asui Abydoksessa ja Hero salmen toisella puolella Sestoksessa. Tarinassa Leandros ui salmen yli tapaamaan rakastaan.
Kaupungin paikka löydettiin vuonna 1675.
Rakennukset ja löydökset

Abydoksen kaupunki on ollut ympäröity muurein. Kaupungin paikalla on ollut näkyvissä muurien ja rakennusten raunioita vielä 1800-luvulla, mutta nykyisin niistä ei ole jäljellä käytännössä mitään. Kaupungissa tiedetään kirjallisten lähteiden perusteella olleen teatteri, mutta sitä ei ole löydetty.
Aiheesta muualla

Kuvia tai muita tiedostoja aiheesta Abydos Wikimedia Commonsissa
Kserkses Hellespontoksella. Adrien Guignet, 1800-luku.
Abydoksen lyömä raha, n. 480–450 eaa.
Abydoslaisia proksenoksia kunnioittava päätös noin vuodelta 400–375 eaa. piirtokirjoituksena (IG II249) sekä reliefi, joka esittää mahdollisesti Abydoksen kansan henkilöitymää Athene-jumalattaren edessä. Akropolis-museo, Ateena.
Humanistipalkinto

Humanistipalkinto (vuoteen 2016 saakka Jutikkala-palkinto) on Suomalaisen Tiedeakatemian vuodesta 2011 vuosittain jakama palkinto. Se myönnetään uransa alkuvaiheessa olevalle, kansainvälistä mainetta saavuttaneelle humanistisen alan tutkijalle.
Palkinnon arvo on 15 000 euroa.
Palkitut

2011 Susanna Paasonen (mediatutkimus)
2012 Marko Terviö (taloustiede)
2013 Anne Birgitta Pessi (teologia)
2014 Mirka Hintsanen (psykologia)
2015 Mikko Myrskylä (väestötiede)
2016 Jaakko Kuorikoski (filosofia)
2017 Tuuli Lähdesmäki
2018 Maria Lasonen-Aarnio
2019 Heli Huhtamaa
2020 Ville Kivimäki
2021 Kaius Sinnemäki
2022 Carita Kiili
2023 Christian Hakulinen
2024 Visa Kurki
Lähde
Louis

Louis voi viitata seuraaviin asioihin:
Etu- ja sukunimiä

Louis, miehen etunimi, jonka vastine naisen nimenä on Louise tai Louisa
Louis, sukunimi
Louis (laulaja), serbialainen laulaja
Maantieteellisiä sijainteja

Port Louis, Mauritiuksen pääkaupunki
Saint Louis, kaupunki Missourissa, Yhdysvalloissa
Muita

HMS Louis, kahden britannialaisen Kuninkaallisen Laivaston laivan nimi
Louis, vanha ranskalainen rahayksikkö
Maison Louis Carré, Alvar Aallon suunnittelema yksityiskoti Ranskassa lähellä Pariisia
Spirit of St. Louis, lentokone jolla Charles Lindbergh lensi ensimmäisen yksinlentonsa
Louis Vuitton, ranskalainen muotitalo
Rowan Atkinson

| Rowan Sebastian Atkinson |
| --- | --- |
 Rowan Atkinson vuonna 2011
Henkilötiedot
Koko nimi:  Rowan Sebastian Atkinson
Syntynyt: 6. tammikuuta 1955 (ikä 69) Consett, County Durham, Englanti, Yhdistynyt kuningaskunta
Ammatti:  näyttelijä
Puoliso:  Sunetra Sastry  (vih. 1990; ero. 2015)
Näyttelijä
Aktiivisena:  1979–
Merkittävät roolit:   Mr. Bean  Johnny English  Ei yhdeksän uutiset  Musta kyy 
Aiheesta muualla
IMDb 
Elonet
AllMovie
Svensk Filmdatabas
Rowan Atkinson Mr. Bean lomailee -elokuvan julkistamistilaisuudessa vuonna 2007.
Rowan Sebastian Atkinson (s. 6. tammikuuta 1955 Consett, County Durham) on englantilainen näyttelijä, koomikko ja käsikirjoittaja. Atkinsonin tunnetuin rooli on hänen itse keksimänsä komediahahmo Mr. Bean, jonka seikkailut hän on myös käsikirjoittanut. Mr. Bean on äänestetty yhdeksi tunnetuimmaksi brittikulttuurin hahmoista.
Ura

Ennen koomikonuraansa Atkinson ehti opiskella sähköinsinööriksi Oxfordin yliopistossa. Opiskeluaikanaan hän alkoi työskennellä lupaavan käsikirjoittajan Richard Curtisin kanssa. He kirjoittivat ensin teatteriarvosteluja ja sitten omaa materiaalia Edinburgh Fringe -festivaalille. Atkinson aloitti televisiossa Ei yhdeksän uutisissa, josta hänelle myönnettiin Bafta-palkinto. Vuonna 1983 hän ja Curtis keksivät hahmon nimeltä Musta Kyy, joka yritti turhaan päästä Englannin kuninkaaksi Tudorien aikana. BBC:llä Musta Kyy -sarjaa mainostettiin tilannetragediana.
Myös Mr. Bean on Atkinsonin ja Curtisin yhteinen luomus. 1990–1995 esitetty Nolojen tilanteiden mies -televisiosarja saavutti suuren kansainvälisen suosion, ja se palkittiin muun muassa kansainvälisellä Emmy-palkinnolla. Vuonna 1997 Mr. Bean siirtyi myös valkokankaalle elokuvassa Bean – äärimmäinen katastrofielokuva, joka sai jatko-osan Mr. Bean lomailee vuonna 2007. Hahmolle tehtiin lisäksi animaatiosarja vuonna 2002, ja Atkinson esiintyi Mr. Beanin roolissa myös Lontoon kesäolympialaisten avajaisissa 2012. Edellisenä vuonna Atkinson oli ilmaissut, että hän alkaa käydä liian vanhaksi esittämään hahmoa, jonka hän ei haluaisi ikääntyvän. Hän ilmoitti tammikuussa 2020, ettei hän enää näyttele Mr. Beania, koska ”se on liian raskasta”. Hahmo saattaa kuitenkin esiintyä vielä animaatioissa.
Atkinson on näytellyt pääosaa myös menestyneessä komediaelokuvassa Johnny English (2003) ja sen jatko-osissa Johnny English – uudestisyntynyt (2011) ja Johnny English iskee jälleen (2018).
Ura > Kunnianosoitukset

Vuonna 2013 Atkinsonille myönnettiin Brittiläisen imperiumin ritarikomentajan arvo, joka oikeuttaa arvonimeen Sir.
The Observer -lehti listasi Rowan Atkinsonin Ison-Britannian yhdeksi kaikkien aikojen hauskimmista koomikoista ja tunnetuimmista näyttelijöistä.
Yksityiselämä

Rowan Atkinson oli helmikuusta 1990 lähtien naimisissa meikkitaiteilija Sunetra Sastryn kanssa. Heillä on kaksi lasta (s. 1993 ja 1995). Parin avioero tuli voimaan marraskuussa 2015. Atkinson seurustelee näyttelijä Louise Fordin kanssa. Atkinson ja Ford saivat lapsen vuonna 2017.
Aiheesta muualla

Kuvia tai muita tiedostoja aiheesta Rowan Atkinson Wikimedia Commonsissa
Atkinson Mr. Beanin roolissa.
Ossi Malinen

Ossi Malinen (oik. Osmo Malinen) (12. joulukuuta 1928 Helsinki – 31. maaliskuuta 2008 Helsinki) oli suomalainen muusikko. Hän tuli tunnetuksi 1950- ja 1960-luvulla käännösiskelmien sovittajana. Hänen sovittamiaan iskelmiä esittivät useat sen ajan iskelmätähdet. Malisen sovittamista suosituista iskemistä mainittakoon Olavi Virran esittämät "Karavaani", "Maruzzella" ja "Delfiinipoika" vuodelta 1957 sekä "Eva" vuodelta 1959.
Malinen soitti tenorisaksofonia, huilua ja klarinettia ja esiintyi useissa orkestereissa, joista mainittakoon Onni Gideonin ja Ossi Runnen yhtyeet sekä Radion tanssiorkesteri.
Malinen vietti loppuvuotensa hiljaisuudessa ja hänen kuolemansakin tuli yleiseen tietoon vasta runsas kaksi vuotta myöhemmin.
Aiheesta muualla

Pomus.net
Suomalaisen musiikin tiedotuskeskus
Juha Tapion diskografia

| 0 | 1 | 2 |
| --- | --- | --- |
 Juha Tapio esiintymässä Kiuruveden Iskelmäviikko -musiikkitapahtumassa heinäkuussa 2016
Julkaisut
| ↙Studioalbumit | 13 |  |
| ↙Kokoelmat | 4 |  |
| ↙EP:t | 1 |  |
| ↙Singlet | 55 |  |
| ↙Musiikkivideot | 9 |  |
Suomalaisen laulaja-lauluntekijän Juha Tapion diskografia koostuu 12 studioalbumista, neljästä kokoelmalevystä, yhdestä EP:stä, 55 singlestä ja yhdeksästä musiikkivideosta. Tämän lisäksi hän on vieraillut muiden artistien kappaleilla ja esiintynyt useilla eri julkaisuilla.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Tuulen valtakunta |  Julkaistu: 1999  Formaatti: CD  Levy-yhtiö: Medusa Production | – |  |
| Tästä kaikesta |  Julkaistu: 20. elokuuta 2001  Formaatti: CD, digitaalinen  Levy-yhtiö: Warner Music Finland | – |  |
| Mitä silmät ei nää |  Julkaistu: 4. elokuuta 2003  Formaatti: CD, digitaalinen  Levy-yhtiö: Warner Music Finland | 7 | 30 000 + (platinalevy) |
| Ohikiitävää |  Julkaistu: 30. maaliskuuta 2005  Formaatti: CD, digitaalinen  Levy-yhtiö: Warner Music Finland | 11 | 17 573 + (kultalevy) |
| Kaunis ihminen |  Julkaistu: 9. lokakuuta 2006  Formaatti: CD, digitaalinen  Levy-yhtiö: Warner Music Finland | 2 | 41 182 + (platinalevy) |
| Suurenmoinen elämä |  Julkaistu: 9. syyskuuta 2008  Formaatti: CD, digitaalinen  Levy-yhtiö: Warner Music Finland | 2 | 48 634 + (platinalevy) |
| Hyvä voittaa |  Julkaistu: 21. syyskuuta 2011  Formaatti: CD, digitaalinen  Levy-yhtiö: Kaiku Recordings | 1 | 41 606 + (tuplaplatinalevy) |
| Joululauluja |  Julkaistu: 16. marraskuuta 2012  Formaatti: CD, digitaalinen  Levy-yhtiö: Kaiku Recordings | 4 | 29 080 + (platinalevy) |
| Lapislatsulia |  Julkaistu: 11. lokakuuta 2013  Formaatti: CD, digitaalinen  Levy-yhtiö: Kaiku Recordings | 2 | 42 624 + (tuplaplatinalevy) |
| Sinun vuorosi loistaa |  Julkaistu: 9. lokakuuta 2015  Formaatti: CD, digitaalinen  Levy-yhtiö: Kaiku Recordings | 1 | 20 000 + (platinalevy) |
| Kuka näkee sut |  Julkaistu: 13. maaliskuuta 2018  Formaatti: CD, LP, digitaalinen  Levy-yhtiö: Kaiku Recordings | 1 |  |
| Pieniä taikoja |  Julkaistu: 15. helmikuuta 2019  Formaatti: CD, LP, digitaalinen  Levy-yhtiö: Kaiku Recordings | 2 |  |
| Elävien maassa |  Julkaistu: 28. huhtikuuta 2023  Formaatti: CD, LP, digitaalinen  Levy-yhtiö: Kaiku Recordings | 2 |  |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Suurenmoinen kokoelma 1999–2009 |  Julkaistu: 30. syyskuuta 2009  Formaatti: CD, digitaalinen  Levy-yhtiö: Warner Music Finland | 1 | 41 816 + (tuplaplatinalevy) |
| Tähtisarja – 30 suosikkia |  Julkaistu: 19. lokakuuta 2011  Formaatti: CD, digitaalinen  Levy-yhtiö: Warner Music Finland | 23 |  |
| Sitkeä sydän – suurimmat hitit |  Julkaistu: 24. lokakuuta 2014  Formaatti: CD, digitaalinen  Levy-yhtiö: Kaiku Recordings | 5 |  |
| Loistava kokoelma |  Julkaistu: 23. kesäkuuta 2016  Formaatti: CD, digitaalinen  Levy-yhtiö: Warner Music Finland | 2 |  |
EP:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| Vain elämää |  Julkaistu: 30. tammikuuta 2015  Formaatti: digitaalinen  Levy-yhtiö: Warner Music Finland | – |  |
Singlet > Vierailijana

| Vuosi | Nimi | Lista> Singlelista | Lista> Latauslista | Lista> 50 Hittiä-lista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- | --- |
| 2007 | ”Viidestoista yö” (Laura Voutilainen, Jore Marjaranta, Sani, Katariina Hänninen, Kana, Jenni Vartiainen ja Juha Tapio) | – | – | – | – | – | Elämä lapselle 2007 |
| 2013 | ”Ohikiitävää” (Anna Abreu, mukana Juha Tapio) | – | – | – | 48 | – | Vain elämää – kausi 2 jatkuu |
| 2014 | ”Lohtu” (Live Aid Uusi Lastensairaala 2017) | 6 | 2 | – | – | 37 |  |
| 2016 | ”Parasta aikaa” (Elastinen, mukana Juha Tapio) | – | – | – | – | – | Elastinen feat. |
| 2017 | ”Nelostie” (Brädi, mukana Juha Tapio) | – | – | – | 25 | – |  |
| 2023 | "Minne me mennään" (Pikku G, mukana Juha Tapio) | – | – | – | – | – |  |
Singlet > Muut listasijoitukset

| Vuosi | Nimi | Lista> Singlelista | Lista> Latauslista | Lista> 50 Hittiä-lista | Lista> Striimaus- lista | Lista> Radiolista | Albumi |
| --- | --- | --- | --- | --- | --- | --- | --- |
| 2012 | ”En etsi valtaa, loistoa” | – | – | – | – | 14 | Joululauluja |
| 2013 | ”Älä tyri nyt” | – | 29 | – | – | – | Vain elämää – kausi 2 jatkuu |
| 2014 | ”Minä en” | – | – | – | – | 79 | Lapislatsulia |
| 2015 | ”Kolikko kerrallaan” | – | – | – | – | 96 | Sinun vuorosi loistaa |
| 2021 | ”Joulukertomus” | – | – | – | – | 48 | Joululauluja |